cyanic-selkie/wikianc huggingface dataset:
भारतीय पशु और पक्षी
डॉलफिन
ये सभी समुद्रों में मिलते हैं। इनकी लंबाई 8 फुट होती है, दोनो जबड़े चोंच की तरह निकले होते हैं और उनमें नुकीले दाँत होते हैं। छोटी मछलियाँ और घोंघे खाकर ये अपना पेट पालते हैं।
ड्यूगांग (Dugong)
यह साइरनिया (Sirenia) वर्ग के मैनेटिडी (Manatidae) परिवार का जानवर है। हिंद महासागर के उष्ण भाग मेें तथा लाल सागर से लेकर ऑस्ट्रेलिया तक पाया जाता है।
यह भारी, भद्दा, आलसी और मंदगामी जानवर है तथा दो तीन मीटर लंबा और स्लेटी रंग का होता है। इसका शरीर मछली के समान आगे से पीछे की ओर पतला होता गया है। थूथन गोलाकार और ठूँठ की तरह होता है। नासाछिद्र आँख और थूथन के बीच स्थित होते हैं। इसकी पिछली टाँगे नहीं होती। मादा अगले पैरों से अपनी संतान को गोद में दाबकर स्तनपान कराती है। यह शाकाहारी जंतु है। नर मादा के एक दूसरे को खूब चाहते हैं और माँ बाप बच्चों को बहुत प्यार करते हैं। कुछ लोग ड्यूगांग को समुद्री गाय कहते हैं। इसकी तीन उपजातियाँ हैं : लाल सागर के ड्यूगांग, ऑस्ट्रेलिया के ड्यूगांग और हिंद महासागर के ड्यूगांग।
साही
साहियों के शरीर केश् पिछले भाग में बड़े बड़े काँटे होते हैं। दूसरों के आक्रमण के समय यह अपने कॉँटों को खड़ा कर लेता है। फिर किसी जंतु को इस पर आक्रमण करने का साहस नहीं होता।
साही नदियों या तालाबों के किनारे माँद खोदकर रहता है। यह दिनभर माँद में छिपा रहता है और रात को बाहर आता है। यह खरहे की तरह पूर्णत: शाकाहारी होता है। इसका मांस स्वदिष्ठ होता है और मांस के लिये इसका शिकार होता है। इसके काँटे से कलम बनाकर बच्चे लिखते हैं।
गिनीपिग
इसका मुँह ठीक खरगोश जैसा होता है, लेकिन उससे कुद पतला। इसका आकार खरगोश से थोड़ा ही छोटा होता है। गिनीपिग विभिन्न आकार के होते हैं। कुछ बहुत ही छोटे होते हैं। इतने छोटे जितनी घर की चुहिया, लेकिन देखने में सब से सुंदर होते हैं। समूचा शरीर सुंदर रोओं से ढँका होता है। रंग सफेद, काला, भूरा और नारंगी होता है, पर चितकबरे गिनीपिग देखने में ज्यादा अच्छे लगते है। इनकी पूँछ नहीं होती। यह पूर्णतया शाकाहारी है। और हरी हरी दूब आँखे मूदकर, बड़े प्रेम से खाता है। भीगा चना, मोकना, गोभी और पालक के पत्ते भी इसे प्रिय हैं। मादा को एक बार में दो बच्चे होते हैं और वह एक वर्ष में चार बार प्रसव करती है।
वन्य महिष या अर्ना
अर्ना या वन्य महिष का शरीर कंधे के निकट 5।। फुट ऊँचा होता है, किंतु 6।। फुट ऊँचा भी हो सकता है। शरीर का भार 25 मन या उससे भी अधिक होता है। सींग की लंबाई लगभग 78 इंच तक भी देखी गई है। यह पालतू भैंसे के रूप रंग से भिन्न होता है। रंग स्लेटी काला होता है। गुल्फ या घुटने तक का रंग मलीन श्वेत होता है। इसका प्रसारक्षेत्र नेपाल की तराई के घास मैदान तथा असम में ब्रह्मपुत्र के मैदान हैं। यह जलपंक का प्रेमी तथा यूथचारी है।
वज्रदेही पैंगोलिन
पैंगोलिन को वज्रदेही या शल्कीय कीट भक्षक कहा जाता है। इस जंतु का शरीर छिछड़े या शल्क समान छोटे छोटे श्रृंगीय खंडों द्वारा आच्छादित रहता है। ये शल्क चपटे और कठोर होते हैं। खपरैल की भाँति ये एक दूसरे के ऊपर छोर की ओर पड़े होते हैं। चीटियों, दीमकों आदि को खाने के कारण कीटभक्षक कहलाते है। पूँछ लंबी और मजबूत होती है। शरीर का रंग भूरा या पीलापन युक्त भूरा होता है। मुख दंतहीन होता है। जीभ धागे के समान तथा कोई वस्तु अपनी लपेट से पकड़ सकने योग्य (ग्रहणशील) होती है। ये जंगलों या मैदानों में रहते हैं।
लंबपुच्छ पैंगोलिन, चीनी पैंगोलिन, मलाया पैंगोलिन, दीर्घ पैंगोलिन और भारतीय पैंगोलिन आदि इनकी कई जातियाँ होती हैं।
भारतीय श्ल्कीय कीटभक्षक, या पैंगोलिन, को मानी प्रजति का कहा जाता है। ये विचित्र स्तनधारी जंतु अन्य स्तनधारी जंतुओं से भिन्न रूप रखते हैं। इनकी बाहरी आकृति सरीसृप सी मालूम होती है। ये प्राय: कर्णहीन होते हैं। पूँछ लंबी होती है, जो आधारस्थान पर बहुत मोटी होती है। सभी पैरों में पाँच अँगुलियाँ होती हैं। किसी शत्रु के आक्रमण करने पर पैंगोलिन अपने शरीर को मोड़कर गेंद का रूप दे देता है। ये निशिचर जंतु है। इसके शरीर तथा धड़ की लंबाई दो फुट तथा पूँछ की लंबाई डेढ़ फुट होती है। श् इसके शरीर के चारों ओर शल्कों की प्राय: एक दर्जन पंक्तियाँ होती है।
भारतीय पैंगोलिन भूमि में 12 फुट तक बिल बनाता है। एक बार में एक या दो शिशु उत्पन्न होते है। यह पालतू भी बनाया जाता है।
माद्रीद का रियाल वनस्पति बाग़
माद्रीद का रियाल बनस्पति बाग़ स्पेन के माद्रीद में पलासा दे मूरियो में प्रादो अजायबघर के साथ स्थित एक वनस्पति बाग़ है। यह 20 एकड़ में फ़ैला हुआ है।
इतिहास
इस बाग़ की स्थापना 17 अक्टूबर 1755 को राजा फरडिनांड 6वें द्वारा की गई थी। उस समय इसमें 2,000 से अधिक पौधे मौजूद थे जो कि वनस्पति विज्ञानी खोसे कुएर ई मारतीनेस द्वारा एकत्रित किए गए थे।
मरन्नुवेचावास्तुक्कळ
मरन्नुवेचावास्तुक्कळ  मलयालम भाषा के विख्यात साहित्यकार के. सच्चिदानंदन द्वारा रचित एक कविता–संग्रह है जिसके लिये उन्हें सन् 2012 में मलयालम भाषा के लिए साहित्य अकादमी पुरस्कार से सम्मानित किया गया।
नेशनल वॉर मेमोरियल (कनाडा)
नेशनल वॉर मेमोरियल (कनाडा) (राष्ट्रीय युद्ध स्मारक) ओटावा के कॉन्फ़ेडरेशन स्क्वायर में स्थित एक लम्बा ग्रेनाइट स्मारक है जो कनाडा का संघीय युद्ध स्मारक है।
अराचार
अराचार  मलयालम भाषा के विख्यात साहित्यकार के.आर. मीरा द्वारा रचित एक उपन्‍यास है जिसके लिये उन्हें सन् 2015 में मलयालम भाषा के लिए साहित्य अकादमी पुरस्कार से सम्मानित किया गया।
कमालगंज
कमालगंज (Kamalganj) भारत के उत्तर प्रदेश राज्य के फ़र्रूख़ाबाद ज़िले में स्थित एक नगर है। यहाँ एक रेल स्टेशन है।
सेर्वान्तेस का घर (वायादोलीद)
सेर्वान्तेस का घर (स्पेनी: Casa de Cervantes), स्पेन के स्वायत्त समुदाय कास्तील और लीओन के शहर वायादोलीद में सथित एक इमारत है जो साल 1605 में मशहूर स्पेनी लेखक मिगुएल दे सेर्वान्तेस का घर था। इस समें यह एक अजायबघर है। इस इमारत को 9 जून 1958 को बीएन डे इन्तेरेस कुल्तूराल घोषित किया गया।
रेहाना जब्बारी
रेहाना जब्बारी (फारसी:ریحانه جباری c. १९८८ - २५ अक्टूबर २०१४) ईरान में ख़ुफ़िया विभाग के एक अधिकारी मुरतज़ा अब्दुल अली सरबन्दी की हत्यारी महिला थीं। वो वर्ष २००७ से अक्टूबर २०१४ में फांसी की सजा दिये जाने तक अपने कथित हमलावर की हत्या के आरोप में कारावास में थीं। जब्बारी के अनुसार उन्होंने अपनी आत्मरक्षा के लिए हत्या की थी लेकिन यह अदालत में साबित नहीं हो सका।
तट्टकम
तट्टकम  मलयालम भाषा के विख्यात साहित्यकार कोविलन द्वारा रचित एक उपन्यास है जिसके लिये उन्हें सन् 1998 में मलयालम भाषा के लिए साहित्य अकादमी पुरस्कार से सम्मानित किया गया।
रणबीर दण्ड संहिता
जम्मू एवं कश्मीर राज्य रणबीर दंड संहिता(साधारण शब्दों में रणबीर दंड संहिता या रणबीर आचार संहिता''') भारत के पूर्व जम्मू एवं कश्मीर राज्य में पूर्वतः लागू अपराध एवं दंड संहिता थी। वर्ष २०१९ तक, बाकि के भारत के उलट जम्मू-कश्मीर पर भारतीय दंड संहिता नहीं रणबीर दंड संहिता आव्रत थी क्योंकि भारतीय संविधान की धारा ३७० की बिंदुओं के तहत भारतीय दंड संहिता(आईपीसी) जम्मू-कश्मीर राज्य पर आधिपत्य नहीं किया जा सकता था। 5 अगस्त 2019 को भारतीय संविधान के अनुच्छेद 370 के प्रावधानों को भंग करने के लिए संसद द्वारा जम्मू-कश्मीर पुनर्गठन विधेयक पारित करने के बाद इसे हटा दिया गया। इस अधिनियम द्वारा जम्मू और कश्मीर राज्य को विभाजित कर लद्दाख के संग एक अलग केंद्र शासित प्रदेश बना दिया गया तथा भारतीय संविधान भी इस पूरे क्षेत्र में लागू हो गया। इस प्रकार रणबीर दंड संहिता भंग कर दी गई और क्षेत्र में भारतीय दंड संहिता लागू हो गई।
यह दंड संहिता जम्मू-कश्मीर में ब्रिटीश काल के समय से थी, अर्थात् तब से, जब जम्मू कश्मीर एक स्वतंत्र रियासत था। इसका कार्यान्वयन १९३२ में हुआ था। इस प्रक्रिया को तब अवगत कराया गया था जब यहाँ डोगरा राजवंश का शासन था और महाराज रणबीर सिंह शासक थे। रणबीर आचार संहिता आईपीसी के पदों के आधार पर ही बनाया गया है जिसे थॉमस बैबिंटन मैकाॅले ने रचित किया था।
रणबीर दंड संहिता का समापन
5 अगस्त 2019 को भारतीय संविधान के अनुच्छेद 370 के प्रावधानों को भंग करने के लिए संसद द्वारा जम्मू-कश्मीर पुनर्गठन विधेयक पारित करने के बाद अब इसे हटा दिया गया। भारत का संविधान जो जम्मू-कश्मीर को छोड़कर शेष भारत पर लागू था, वह लागू हो गया। साथ ही इस विधेयक के संसद में पारित होने के बाद जम्मू और कश्मीर को द्विभाजित कर लद्दाख के साथ एक अलग केंद्र शासित प्रदेश बना दिया गया था।  इस प्रकार रणबीर दंड संहिता भंग कर दी गई और इस क्षेत्र पर भारतीय दंड संहिता लागू हो गई।
जाप्पाण पुकयिला
जाप्पाण पुकयिला  मलयालम भाषा के विख्यात साहित्यकार जी. वी. काक्कनाडन द्वारा रचित एक कहानी–संग्रह है जिसके लिये उन्हें सन् 2005 में मलयालम भाषा के लिए साहित्य अकादमी पुरस्कार से सम्मानित किया गया।
लॉर्ड ऑफ़ द फ़्लाइज़
लॉर्ड ऑफ़ द फ़्लाइज़ (मक्खियों के भगवान)
गोल्डिंग ने दो निजी अनुभवों पर इस उपन्यास को आधारित किया 1. अपने समय के लड़कों के पब्लिक स्कूलों के अध्यापन अनुभव और 2. व्दितीय विश्व युद्ध के अनुभव।
सऊदी अरब के राजा
सऊदी अरब का राजा सऊदी अरब राज्य का पूर्ण राजा (यानी सरकार का मुखिया) है। वह सऊदी शाही परिवार, सदन के प्रमुख के रूप में कार्य करता है। राजा को दो पवित्र मस्जिदों के संरक्षक (कस्टोडियन) कहा जाता है (خادم الحرمين الشريفين)। शीर्षक, जो मक्का में मस्जिद अल हरम और मदीना में अल-मस्जिद ए-नबवी की मस्जिदों पर सऊदी अरब के अधिकार क्षेत्र को दर्शाता है।
इतिहास
राजा अब्दुल अज़ीज़ जो इब्न सऊद के रूप में जाना जाता है ने रियाद के अमीरों के रूप में अपने परिवार को बहाल करके 1902 में आज के सऊदी अरब पर विजय प्राप्त करना शुरू कर दिया था। उसके बाद वह नज्द (1922) और फिर हेजाज़ (1925) को जीतने के लिए आगे बढ़े।
इस क्षेत्र की विजय पूरी करने से कुछ ही समय पहले, इब्न सऊद ने 1921 में नज्द के सुल्तान के रूप में अपने प्रभुत्व की घोषणा की थी। उन्हें 1926 में हेजाज का राजा / मलिक घोषित किया गया था, और नज्द को 1927 में भी एक राज्य के रूप में जोड़ा था। अगले पांच सालों तक, इब्न सऊद ने अपने क्षेत्र के दो हिस्सों को अलग इकाइयों के रूप में प्रशासित किया। 1932 में, उन्होंने औपचारिक रूप से अपने क्षेत्रों को सऊदी अरब के राज्य में एकजुट किया था।
सऊदी अरब के राजा (22 सितंबर 1932 से)
<section begin=Table />
<section end=Table />
हेमिपटेरा
हेमिपटेरा (Hemiptera, हेमि (hemi) आधा, टेरॉन (pteron) एक पंख) के अंतर्गत खटमल, जूँ, चिल्लर, शल्क कीट (जैसे लाख का कीड़ा), सिकाडा (Cicada) और वनस्पति खटमल (जिसे गाँवों में लाहीं कहते हैं)। इन्हें 'मत्कुणगण' भी कहा जाता है। मत्कुण का अर्थ होता है खटमल। इस प्रकार की कीटों को हेमिप्टेरा नाम सबसे पहिले लीनियस (Linnaeus) ने 1735 ई. में दिया था। इस नाम का आधार यह था कि इस गण की बहुत सी जातियों में अग्रपक्ष (आगे के पंख) का अर्ध भाग झिल्लीमय और शेष अर्ध भाग कड़ा होता है। किंतु यह विशिष्टता इस गण के सब कीटों में नहीं पाई जाती। सबसे महत्वपूर्ण लक्षण जो इस गण की सभी जातियों में मिलता है और जिसकी ओर सबसे पहले फेब्रीसियस (Fabricius) का ध्यान सन्‌ 1775 में गया था, इन कीटों के मुख भाग हैं। मुख भाग में चोंच के आकार का शुंड होता है, यह सुई के समान नुकीला और चूसनेवाला होता है। इससे कीट छेद बना सकता है अधिकांश कीट पौधों के रस इसी से चूसते हैं। इससे ये पौधों को अत्यधिक हानि पहुंचाते हैं। हानियाँ दो प्रकार से हो सकती हैं- एक तो रस के चूसने से और दूसरी विषाणु (virus) के प्रविष्ट कराने से। इन कीटों का रूपांतरण अपूर्ण होता है। इनमें से अधिकांश कीट छोटे अथवा मध्य श्रेणी के होते हैं किंतु कोई कोई बहुत बड़े भी हो सकते हैं, जैसे जलवासी हेमिप्टेरा और सिकाडा। साधारणतया इन कीटों का रंग हरा या पीला होता है किंतु सिकाडा लालटेन मक्खी और कपास के हेमिप्टेरे के रंग प्राय: भिन्न होते हैं।
शरीररचना
शिर की आकृति विभिन्न प्रकार की होती है। शृंगिकाएँ प्राय: चार या पाँच खंडवाली होती हैं, किंतु सिलाइडी (Psyllidae) वंश के कुछ कीटो में दस खंडवाली और काकसाइडी वंश के कुछ नरों में पचीस खंडवाली भी होती हैं। मुखभाग छेद करके भोजन चूसने के लिए बने होते हैं। चिबुकास्थि (mandible) जंभिका (maxilla) सुई के आकार की होती हैं, सब आपस में सटे रहते हैं और मिलकर शुंड बनाते हैं। प्रत्येक जंभिका में दो खाँचेश् होते हैं और दोनों जंभिका आपस में इस प्रकार सटी रहती हैं कि दोनों ओर के खाँचों से मिलकर दो महीन नलियाँ बन जाती हैं। इस प्रकार बनी हुई नलियों में से ऊपरवाली चूषणनली कहलाती है और इसके द्वारा भोजन चूसा जाता है। नीचेवाली नली से होकर पौधे के भीतर प्रवेश करने के लिए लार निकलती है इसलिए इसको लारनली कहते हैं। लेबियम में कई खंड होते हैं। यह म्यान के आकार का होता है; इसमें ऊपर की ओर एक खाँच होती है जिसमें अन्य मुखभाग, जिस समय चूसने का कार्य नहीं करते, सुरक्षित रहते हैं। लेबियम भोजन चूसने में कोई भाग नहीं लेता। जंभिका तथा लेबियम की स्पर्शिनियों का अभाव रहता है। वक्ष के अग्रखंड का ऊपरी भाग बहुत बड़ा तथा ढाल के आकार का होता है। टांगों के गुल्फ (tarsus) दो या तीन खंडवाले होते हैं। पक्षों में विभिन्नताएँ पाई जाती हैं और शिराओं (veins) की संख्या बहुत कम रहती है। यह गण पक्षों की रचना के आधार पर दो उपगणों में विभाजित किया गया है। एक उपगण हेटरॉप्टेरा (Heteroptera) के अग्रपक्ष हेमइलायटरा (hemelytra) कहलाते हैं। इनका निकटस्थ भाग चिमड़ा होता है और इलायटरा से मिलता जुलता है, केवल अर्ध भाग ही इलायटरा की तरह होता है, इसी कारण इस उपगण को हेमइलायटरा या अर्ध इलायटरा कहते हैं। पक्षों का दूरस्थ भाग झिल्लीमय होता है। पश्चपक्ष सदा झिल्लीमय होते हैं और जब कीट उड़ता नहीं रहता उस समय अग्रपक्षों के नीचे तह रहते हैं। अग्रपक्षों का कड़ा निकटस्थ भाग दो भागों में विभाजित रहता है। अगला भाग जो चौड़ा होता है, कोरियम (Corium) कहलाता है, तथा पिछला भाग जो सँकरा होता है केवस (Clavus) कहलाता है। कभी कभी कोरियम भी दो भागों में विभाजित हो जाता है। दूसरा उपगण होमोपटेरा (Homoptera) है क्योंकि इनके समस्त अग्रपक्ष की रचना एक सी होती है। अग्रपक्ष पश्चपक्षों की तुलना में प्राय: अधिक दृढ़ होते हैं। इस उपगण की बहुत सी जातियाँ पक्षहीन भी होती हैं, किन्हीं किन्हीं जातियों के केवल नर ही पक्षहीन होते हैं, या नरों में केवल एक ही जोड़ी पक्ष होते हैं। अंडरोपण इंद्रियाँ प्राय: ही पाई जाती हैं।
परिवर्धन
अधिकांश हेमिपटेरा गण के अर्भक (nymph) की आकृति प्रौढ़ जैसी ही होती है केवल इसके पक्ष नहीं होते और आकार में छोटा होता है। यह अपने प्रौढ़ के समान ही भोजन करता है। र्निर्मोको मोल्ट्स (moults) की संख्या भिन्न भिन्न जातियों में भिन्न भिन्न हो सकती है। सिकाडा का जीवनचक्र बहुत लंबा होता है, किसी किसी सिकाडा की अर्भक अवस्था तेरह से सत्रह वर्ष तक की होती है, इसका अर्भक बिल में रहता है इसलिए इनमें बिल में रहनेवाले कीटों की विशेषताएँ पाई जाती हैं। काकसाइडी (Coccidae) वंश के नरों में तथा एल्यूरिडाइडी (Aleurididae) वंश के दोनों लिंगियों में प्यूपा की दशा का आभास आ जाता है, अर्थात्‌ इनमें निंफ के जीवन में प्रौढ़ बनने से पूर्व एक ऐसा समय आता है जब वे कुछ भी खाते नहीं हैं। यह प्यूपा की प्रारंभिक हुआ है। ये कीट इस प्रकार अपूर्व रूपांतरण से पूर्ण रूपांतरण की ओर अग्रसर होते हैं। अधिकांश हिटरॉपटेरा में एक वर्ष में एक ही पीढ़ी होती है, किंतु होमोप्टेरा में जनन अति शीघ्रता से होता है। इतनी शीघ्रता से जनन का होना बहुत महत्व रखता है और इनको बहुत हानिकारक बना होता है। ग्रीष्मकाल में बहुत से एफिड की एक पीढ़ी सात ही दिन में पूरी हो जाती है। हेरिक (Herrick) ने अनुमान लगाया है कि गोभी की एफिड में 31 मार्च से 15 अगस्त तक बारह पीढ़ियाँ उत्पन्न हो जाती हैं, इतने दिनों में एक मादा 5,64,08,72,57,50,92,54,552 एफिड उत्पन्न कर सकेगी, इनकी तौल लगभग 8,27,62,72,50,543 सेर होगी अर्थात्‌ एक वर्ष में 20,69,06,81,267 मन एफिड उत्पन्न हो जाएगी किंतु सच तो यह है कि कोई भी कीट अपनी अधिक से अधिक जननशक्ति को नहीं पहुँच पाता है, क्योंकि अनेक विपरीत परिस्थितियाँ होती हैं, अनेक शत्रु होते हैं जो इनको खा जाते हैं, जिनके कारण इनकी संख्या इतनी अधिक नहीं बढ़ने पाती। इसलिए इतनी अधिक जननशक्ति होते हुए भी इनकी संख्या बहुत नहीं बढ़ती।
जीवन
पौधों का रस चूसनेवाले कीड़े अपने सुई के समान मुखभागों को बड़ी सरलता से पौधों में घुसा देते हैं, इनकी लार में एन्जाइम (enazyme) होते हैं जो इनकी इस कार्य में सहायता करते हैं। इनमें से कुछ कीटों की लार में ऐसे एन्जाइम होते हैं जो पौधों की कोशिकाभित्ति (cell wall) को घुला देते हैं और ऊतकों को द्रव बना देते हैं। किन्हीं किन्हीं मत्कुणों की लार का एन्जाइम स्टार्च को शर्करा बना देता है। बहुत से हेमोप्टेरा के भोजन में शर्करा अधिक होती है जिसको ये बूँद बूँद कर अपनी गुदा से नि:स्रवण करते हैं। यह नि:स्राव मधु-ओस (honey-dew) कहलाता है। मधु-ओस चींटियाँ बहुत पसंद करती हैं अत: वे इनकी खोज में घूमती फिरती हैं। कोई कोई चींटियाँ मधु-ओस का नि:स्राव करनेवाली (एफिड) को अपने घोसलों में मधु-ओस प्राप्त करने के लिए ले जाती हैं और देखभाल तथा रक्षा करती हैं।
जलवासी मत्कुणों, की जल में रहने के कारण तैरने और श्वसन के लिए, देहरचना में परिवर्तन आ गए हैं। वे कीट जो जलतल पर रहते हैं उनक देह नीचे की ओर से मखमल की तरह मुलायम बालों से ढँकी रहती है जिस कारण ये कीट भीगने से बचे रहते हैं। वास्तविक जलवासियों की शृंगिकाएँ गुप्त रहती हैं क्योंकि जल में डूबे हुए कीटों को तैरने में बाधा डालते हैं। इनकी टाँगें पतवार की तरह हो जाती हैं। श्वसन के लिए भी बहुत से परिवर्तन आ जाते हैं, श्वसन इंद्रियाँ इनके पुच्छ की ओर पाई जाती हैं, ये बार बार जलतल पर आते हैं और इन इंद्रियों द्वारा श्वसन करते हैं। किन्हीं किन्हीं कीटों में वायु को अपने पास रखने का भी प्रबंध होता है, जिस कारण उनको इतनी शीघ्रता से जलतल पर नहीं आना पड़ता है और इस वायु को श्वसन करने के काम में लेते रहते हैं।
बहुत से मत्कुणों में ध्वनि उत्पन्न करनेवाली इंद्रियाँ होती हैं। ढालाकर मत्कुणों की पश्च टाँर्गों पर बहुत छोटी छोटी गुल्लिकाएँ होती हैं। जब ये कीट अपनी ये टाँगें अपने उदर पर, जो खुरखुरा होता है, रगड़ते हैं तो ध्वनि उत्पन्न होती है। कोरिक्साइडी (Corixidae) वंश के कीटों के गुल्फाग्रिका (Pretarsus) पर दंत होते हैं। जब ये दंत दूसरी ओर वाली टाँग की उर्थिका (फीमर, Femur) पर की खूटियों पर रगड़े जाते हैं तो ध्वनि उत्पन्न होती है। सिकाडा में पश्चवक्ष के नीचे की ओर एक जोड़ी झिल्लियाँ होती हैं, इन झिल्लियों में विशिष्ट प्रकार की पेशियों द्वारा कंपन होता है और इस प्रकार ध्वनि होती है। किसी किसी सिकाड़ा में ये झिल्लियाँ उदर के अग्रभाग में दोनों ओर पाई जाती हैं और ढकनों द्वारा सुरक्षित रहती हैं। हिमालय को घाटियों के जंगलों में पाए जानेवाले सिकाडा की ध्वनि लगभग बहरा करनेवाली और थकानेवाली होती है।
हानि और लाभ
मत्कुणगण पौधों को अत्यधिक हानि पहुँचाते हैं अत: इनका मनुष्य के हित से अत्यधिक संबंध रहता है। अत्यधिक हानि पहुँचानेवाली जातियों में ईख का पायरेला (Pyrilla) है जो पौधों का रस चूस ईख की वृद्धि रोक देता है। धान का मत्कुण (Leptocorisa) बढ़ते हुए धान के दानों का रस चूस लेते हैं और इस प्रकार अंत में केवल धान की भूसी ही रह जाती है। कपास का मत्कुण (Dysdercus) कपास की बोड़ियों को छेदकर हानि पहुँचाते हैं। सेब की ऊनी एफिस (Eriosoma) काश्मीर के सेबों को बहुत हानि पहुँचाता है। संतरे की श्वेत मक्खी (Dialeurodes citri) और आइसेरिया परचेसी (Icerya purchasis), जो भारत में लगभग 30 वर्ष पूर्व आस्ट्रेलिया से आई थीं, मध्य भारत में संतरे और मौसमी को बहुत हानि पहुँचाती हैं। असम में चाय मुरचा (Tea blight), जो हिलियोपिल्टिस (Heliopeltis) द्वारा होता है, चाय को बहुत हानि पहुँचाता है। सच तो यह है कि काकसाइडी और एफोडाइडी दोनों ही वंशों के कीट बहुत हानिकारक हैं। कुछ श्वेत मक्खियाँ, ट्रयूका (एफिड) और कुछ अन्य मत्कुण पौधों में वायरस प्रवेश कर भिन्न भिन्न प्रकार के रोग उत्पन्न कर हानियाँ पहुँचाते हैं।
यदि मनुष्य के लाभ की दृष्टि से देखा जाए तो लाख का कीट (Lacifer lacca) बहुत ही महत्व रखता है। इन कीटों से लाख बनती है और लाख से चपड़ा बनाया जाता है।
भौगोलिक वितरण
मत्कुणगण का वितरण बड़ा विस्तृत है, पर ये संसार के ठंडे भागों में नहीं पहुँच सके हैं। इस गण की अधिकांश जातियाँ भारत में पाई जाती हैं।
विश्वदर्शनम्
विश्वदर्शनम्  मलयालम भाषा के विख्यात साहित्यकार जी. शंकर कुरुप द्वारा रचित एक कविता–संग्रह है जिसके लिये उन्हें सन् 1963 में मलयालम भाषा के लिए साहित्य अकादमी पुरस्कार से सम्मानित किया गया।
राष्ट्रीय चलचित्र पुरस्कार २०१०
वर्ष २०१० के लिए भारत के चलचित्र क्षेत्र के सर्वाधिक प्रतिष्ठित सम्मान राष्ट्रीय फिल्म पुरस्कार ९ सितंबर २०११ को प्रदान किए गए। भारत की तत्कालीन राष्ट्रपति प्रतिभा पाटिल ने विज्ञान भवन में आयोजित एक समारोह में राष्ट्रीय फिल्म पुरस्कार के इस ५८वें संस्करण के पुरस्कारों को प्रदान किया। को 2.50 लाख रुपये प्रदान किए गए।
रोमन लीजन
रोमन लीजन (अंग्रेज़ी: Roman legion, लातीनी: legio) प्राचीन रोम की सेना की एक बड़ी टुकड़ी को कहा जाता था। सामान्य रूप से एक रोमन लीजन में लगभग पाँच हज़ार सैनिक हुआ करते थे। रोम गणतंत्र के काल में एक लीजन को दस मानिपलों (maniples) के तीन गुटों में विभाजित करा जाता था। गणतंत्र के अंतिम दिनों और रोम साम्राज्य के अधिकांश काल में लीजन को पाँच या छह सेन्चूरियों (centuries) के दस कोहोर्ट (cohorts) में बाँटा जाता था।
इब्राहिम लोदी का मकबरा
इब्राहिम लोदी का मकबरा पानीपत ( हरियाणा, भारत ) में है इब्राहिम लोदी, सुल्तान के लोदी वंश की कब्र।
अनैतिकता
"अनैतिक" शब्द आम तौर पर व्यक्तियों या कार्यों का वर्णन करने के लिए प्रयोग किया जाता है। एक व्यापक अर्थ में यह समूह या कॉर्पोरेट निकायों, विश्वासों, धर्मों, और कला के कार्यों के लिए लागू किया जा सकता है। कुछ कृत्य अनैतिक है कि कहने के लिए हैं कि कुछ नैतिक कानूनों, मानदंडों या मानकों का उल्लंघन करती है। जैसे-एक वकील की व्यवसायिक नैतिकता है,अपने मुवक्कील की रक्षा करना।अगर वह यह कार्य सही से नहीं करता है तो वह अनैतिक कहा जायेगा, भले ही उसका मुवक्कील हत्या का आरोपी ही क्यों न हो और वकील यह अच्छी तरह जानता भी हो। लेकिन यह कार्य समाज के दृष्टि में अनैतिक होगा। लिहाजा,यह आवश्यक नहीं की जो सामाजिक नैतिकता है वही व्यवसायिक नैतिकता भी हो।
अरस्तू
कायरता और आतुरता साहस से संबंधित हैं अरस्तू, कुछ पुण्य के संबंध में ज्यादतियों या घाटे के रूप में कई दोष देखा. कुछ व्यवहार और कार्यवाही - जैसे ईर्ष्या, हत्या, और चोरी - वह सुनहरा मतलब (दर्शन) के संबंध में एक घाटा / अतिरिक्त का कोई सवाल ही साथ, अपने आप में गलत के रूप में देखा था।
भाषाई अल्पसंख्यक
भाषाई अल्पसंख्यक- भाषाई अल्पसंख्यक लोगो का वह समूह है जिनकी मातृभाषा उस राज्य की मुख्य या प्रमुख भाषा से भिन्न हो।किसी भी समूह को भाषाई अल्पसंख्यक घोषित करने का अधिकार राज्य को है।भाषाई अल्पसंख्यक का दर्जा राज्य उनके सामाजिक एवं आर्थिक विकास हेतु देता है जो उस राज्य के संविधान द्वारा अपेक्षित होती है। अलग -अलग देशों में भाषाई अल्पसंख्यकों के अधिकार एवं सुरक्षा के लिए संस्था/इकाई/अधिकारी की व्यवस्था होती है।भारतीय संदर्भ - भारत मे भाषाई अल्पसंख्यकों के विकास के लिए संविधान द्वारा विशेष अधिकारी नियुक्त किये जाने का प्रावधान है। भारतीय संविधान द्वारा 1957 में विशेष अधिकारी हेतु कार्यालय की स्थापना की गई जिसे आयुक्त नाम दिया गया,आयुक्त की नियुक्ति राष्ट्रपति के द्वारा की जाती है। आयुक्त का कार्य एवं उद्देश्य भाषाई अल्पसंख्यकों के सुरक्षा एवं विकास संबंधी कार्यो का अनुसंधान एवं इन कार्यो का राष्ट्रपति को प्रतिवेदन देना है। उसका लक्ष्य भाषायी अल्पसंख्यको को समाज के साथ समान अवसर प्रदान कर राष्ट्र की गतिशीलता में उनकी सहभागिता पुष्ट करना है। संवैधानिक उपबंध- भारतीय संविधान का भाग 17,अनुछेद 350-क जोड़ा गया है।
अरंगुकाणात्त
अरंगुकाणात्त  मलयालम भाषा के विख्यात साहित्यकार टिक्कोडियन (पी. के. नायर) द्वारा रचित एक आत्मकथा है जिसके लिये उन्हें सन् 1995 में मलयालम भाषा के लिए साहित्य अकादमी पुरस्कार से सम्मानित किया गया।
स्पेन का राष्ट्रीय पुरातत्व अजायबघर
स्पेन का राष्ट्रीय पुरातत्व अजायबघर (Museo Arqueológico Nacional) माद्रीद, स्पेन में स्थित है। यह पलासा डे कोलोन के साथ स्थित है। इसकी इमारत राष्ट्रीय पुस्तकालय के साथ सांझी है।
इसकी स्थापना 1867 में इसाबेल द्वितीय द्वारा की गई थी।
2008 में इसको सुर्जिती के लिए बंद कर दिया गया था। अनुमान के अनुसार यह कार्य 2013 तक पूरा हो जाना था लेकिन यह अजायबघर अप्रैल 2014 तक बंद रहा।
तामरतोनि
तामरतोनि  मलयालम भाषा के विख्यात साहित्यकार पी. कुण्हिरमन नायर द्वारा रचित एक कविता–संग्रह है जिसके लिये उन्हें सन् 1967 में मलयालम भाषा के लिए साहित्य अकादमी पुरस्कार से सम्मानित किया गया।
सेरो दे लोस बातियोनेस
सेरो दे लोस बातियोनेस तोरेखोन के वालेसको, माद्रीद, स्पेन में सथित एक पहाड़ी है।
संत बोई पुल
संत बोई पुल माद्रीद और बार्सिलोना शहरों को जोड़ने वाला ऐसा पहिला पुल था जो स्टील का बना हो।
The 2854 ft (870 m) लंबा यह पुल अंतर्राष्ट्रीय बार्सिलोना हवाई अड्डे के बहुत नजदीक है।
सुंदरिकालुम सुंदरनमारुम
सुंदरिकालुम सुंदरनमारुम  मलयालम भाषा के विख्यात साहित्यकार पी. सी. कुट्टिकृष्णन उरूब द्वारा रचित एक उपन्यास है जिसके लिये उन्हें सन् 1960 में मलयालम भाषा के लिए साहित्य अकादमी पुरस्कार से सम्मानित किया गया।
अयलक्कार
अयलक्कार  मलयालम भाषा के विख्यात साहित्यकार पी. केशवदेव द्वारा रचित एक उपन्यास है जिसके लिये उन्हें सन् 1964 में मलयालम भाषा के लिए साहित्य अकादमी पुरस्कार से सम्मानित किया गया।
भिश्ती
भिश्ती उत्तर भारत और पाकिस्तान में पाई जाने वाली मुस्लिम जनजाति अथवा बिरादरी है।
उद्गम और इतिहास
दक्षिण एशिया में भिश्ती जाति का मूल कार्य मस्क से पानी ढोना है। भिश्ती शब्द फारसी के शब्द बेहेश्ट से व्युत्पन्न है जिसका अर्थ स्वर्ग होता है। इनका ये नामकरण मुख्यतः युद्धक्षेत्र में मुस्लिम सैनिकों को पानी पीलाकर किये जाने वाली सेवा के लिए किया गया। पानी ढोने का यह कार्य ये लोग, बकरे की त्वचा से बने पात्र जिसे मस्क कहते हैं में करते थे।
ज़करियायुटे कथकळ
ज़करियायुटे कथकळ  मलयालम भाषा के विख्यात साहित्यकार पॉल ज़करिया द्वारा रचित एक कहानी–संग्रह है जिसके लिये उन्हें सन् 2004 में मलयालम भाषा के लिए साहित्य अकादमी पुरस्कार से सम्मानित किया गया।
स्मारक सिलाकल
स्मारक सिलाकल  मलयालम भाषा के विख्यात साहित्यकार पुनत्तिल कुंंजब्दुल्ला द्वारा रचित एक उपन्यास है जिसके लिये उन्हें सन् 1980 में मलयालम भाषा के लिए साहित्य अकादमी पुरस्कार से सम्मानित किया गया।
उत्तर फाल्गुनी तारा
उत्तर फाल्गुनी या डॅनॅबोला, जिसका बायर नाम बेटा लियोनिस (β Leonis या β Leo) है, सिंह तारामंडल का दूसरा सब से रोशन तारा है। यह पृथ्वी से दिखने वाले तारों में से ६१वाँ सब से रोशन तारा भी है। पृथ्वी से देखी गई इसकी चमक (सापेक्ष कान्तिमान) +२.१४ मैग्नीट्यूड है और यह पृथ्वी से लगभग ३६ प्रकाश वर्ष की दूरी पर है। प्राचीन भारतीय खगोलशास्त्र में यह तारा एक नक्षत्र मना जाता था। यह एक परिवर्ती तारा है जिसकी चमक चंद घंटों के काल में हलकी-सी ऊपर-नीचे होती रहती है।
अन्य भाषाओँ में
उत्तर फाल्गुनी तारे को अंग्रेज़ी में "डॅनॅबोला" (Denebola) कहते है। यह अरबी के "दनब अल-असद" से लिया गया है, जिसका अर्थ "सिंह की दुम" है।
विवरण
उत्तर फाल्गुनी एक सफ़ेद रंग का A3 V श्रेणी का मुख्य अनुक्रम तारा है। इसका द्रव्यमान हमारे सूरज के द्रव्यमान का १.७५ गुना और व्यास हमारे सूरज के व्यास का १.७२८ गुना है। इसकी निहित चमक (निरपेक्ष कान्तिमान) सूरज की लगभग १५ गुना है। इसका सतही तापमान ८,५०० कैल्विन है। उत्तर फाल्गुनी बहुत तेज़ी से अपने अक्ष (ऐक्सिस) पर घूर्णन कर रहा है जिस से उसका आकार पिचक-सा गया है।
उत्तर फाल्गुनी और उसके आसपास के क्षेत्र का वर्णक्रम (स्पॅक्ट्रम) का अध्ययन करने पर उस से बहुत अधोरक्त (इन्फ़्रारॅड) प्रकाश उत्पन्न होता मिला है। वैज्ञानिकों का सोचना है कि यह तारे के इर्द-गिर्द बने एक कम तापमान वाले धूल और मलबे के चक्र से आ रहा है। मानना है कि हमारा सौर मंडल भी सूरज के इर्द-गिर्द ऐसे ही मलबे चक्र से बना था, इसलिए उत्तर फाल्गुनी के मंडल में ग़ैर-सौरीय ग्रह मिलने की संभावना है।
इस तारे की स्थिति और गति से ज्ञात होता है की इसके साथ कुछ अन्य तारे भी सम्बंधित हैं। इस लगभग ६० तारों के गुट को आई॰सी॰ २३९१ महागुच्छ (IC 2391 supercluster) का नाम दिया गया है। संभव है कि यह सभी एक ही स्थान पर जन्में थे और कभी एक खुले तारागुच्छ में आयोजित थे।
अरबस्क
अरबस्क या इस्लामी कला अक्सर ज्यामितीय पुष्प या वनस्पति डिजाइनों के उपयोग को पुनरावृत्ति में अरबी के रूप में जाना जाता है। इस तरह की डिजाइन बेहद गैर- प्रतिनिधित्वकारी हैं, क्योंकि इस्लाम ने पूर्व-इस्लामी बुतपरस्त (मूर्तिपुज्य) धर्मों में पाए जाने वाले प्रतिनिधित्व के चित्रणों को मना किया है। इसके बावजूद, कुछ मुस्लिम समाजों में चित्रण कला की उपस्थिति है, खासकर लघु शैली जो फारस में और ऑटोमन साम्राज्य के तहत प्रसिद्ध थी, जिसमें लोगों और जानवरों के चित्रों को प्रदर्शित किया गया था, और धार्मिक अध्याय और इस्लामी परंपरागत कथाओं के चित्रण भी शामिल हैं। एक अन्य कारण है कि इस्लामी कला आम तौर पर अमूर्त है, अक्रांस, अक्रियाशील और अनन्त प्रकृति का प्रतीक है, जो कि अरबस्क द्वारा प्राप्त एक उद्देश्य है। इस्लामी शिलालेख इस्लामी कला में एक सर्वव्यापी सजावट है, और आमतौर पर कुरान अध्यायो के रूप में व्यक्त किया जाता है। इसमें शामिल दो मुख्य लिपियों में प्रतीकात्मक कुफिक और नास्क लिपि हैं, जो कि मस्जिदों की दीवारों और गुंबदों, मिनारो पर लिखी जाती है। इस्लामी वास्तुकला के भेदभाव की प्रस्तुतियों को हमेशा पुनरावृत्ति, विकिरण संरचनाओं और लयबद्ध, मीट्रिक पैटर्नों का आदेश दिया गया है। इस संबंध में फ्रैक्टल ज्यामिति एक प्रमुख उपयोगिता रही है, विशेष रूप से मस्जिदों और महलों के लिए। रूपांकनों के रूप में कार्यरत अन्य विशेषताओं में स्तभ, और मेहराब शामिल हैं, जो संयोजन और अन्तर्निर्मित होते हैं। इस्लामी वास्तुकला में गुंबदों की भूमिका काफी महत्वपूर्ण रही है। इसका उपयोग सबसे पहले 691 में मस्जिद अल-अक्सा के गुंबद के निर्माण के साथ, और 17 वीं सदी तक ताजमहल के साथ भी आवर्ती हो रहा है। और 19वीं शताब्दी के रूप में, इस्लामी गुम्बद को यूरोपीय वास्तुकला में शामिल किया गया था।
तृकोट्टूर नोवल्लकळ
तृकोट्टूर नोवल्लकळ  मलयालम भाषा के विख्यात साहित्यकार यू.ए. खादर द्वारा रचित एक उपन्यास है जिसके लिये उन्हें सन् 2009 में मलयालम भाषा के लिए साहित्य अकादमी पुरस्कार से सम्मानित किया गया।
जोसेफ बुटोर
जोसेफ बुटोर एक है बुरुंडी राजनीतिज्ञ जो वर्तमान के रूप में सेवारत प्रधानमंत्री दो दूसरा बुरुंडी के उपराष्ट्रपति 20 के बाद से अगस्त 2015  वह में पैदा हुआ था सिबितोके में 1969, बुरुंडी  वह शुरू के एक उप के रूप में निर्वाचित किया गया था 2010 में सिबिटोक निर्वाचन क्षेत्र और 2013 में उच्च शिक्षा और वैज्ञानिक अनुसंधान मंत्री के रूप में राष्ट्रपति Nkrukziza द्वारा नियुक्त किया गया था। 2015 में, उन्हें दूसरे उपाध्यक्ष के रूप में नियुक्त किया गया था।
अग्निसाक्षी
अग्निसाक्षी  मलयालम भाषा के विख्यात साहित्यकार ललितांबिका अंतर्जनम् द्वारा रचित एक उपन्यास है जिसके लिये उन्हें सन् 1977 में मलयालम भाषा के लिए साहित्य अकादमी पुरस्कार से सम्मानित किया गया।
यथार्थमूलक नियम
यथार्थमूलक नियम (Positive laws) उन मानवनिर्मित कानूनों को कहते हैं जिनमें एक कार्वाई (action) अवश्य उल्लिखित हो। यथार्थमूलक नियम, व्यक्ति और समूहों के लिए विशिष्ट अधिकारों की व्यवस्था भी करते हैं। यथार्थमूलक नियम की संकल्पना प्राकृतिक नियम की संकल्पना से अलग है। प्राकृतिक नियम में सभी व्यक्तियों को कुछ जन्मजात अधिकार मिलते हैं जो किसी कानून से नहीं बल्कि "भगवान", 'प्रकृति' या 'तर्क' से द्वारा दिए गए होते हैं।
अवकासिकाळ
अवकासिकाळ  मलयालम भाषा के विख्यात साहित्यकार विलासिनी (एम. के. मेनन) द्वारा रचित एक उपन्यास है जिसके लिये उन्हें सन् 1981 में मलयालम भाषा के लिए साहित्य अकादमी पुरस्कार से सम्मानित किया गया।
बौद्धिक इतिहास
बौद्धिक इतिहास (Intellectual history) ऐसे इतिहास को कहते हैं जिसमें विचारों का इतिहास हो और विचारकों का इतिहास हो। ऐसा इतिहास उन लोगों के बारे में जाने बिना सम्भव नहीं है जिन्होने विचारों को पैदा किया, उस पर चर्चा की, और उसके बारे में लिखा। इतिहासकारों द्वारा लिखा गया इस प्रकार का बौद्धिक इतिहास, दार्शनिकों द्वारा लिखे गए 'दर्शन के इतिहास' जैसा है।
पास्कल न्याबेन्दा
पास्कल न्याबेन्दा (जन्म 12 अप्रैल 1966)  एक बुरुंडी राजनेता है, जो 2015 से बुरुंडी की नेशनल असेंबली के अध्यक्ष के रूप में कार्य करते हैं । उन्होंने जून 2020 में बुरुंडी के राष्ट्रपति के रूप में कार्य किया।  वे राष्ट्रपति रहे हैं लोकतंत्र की रक्षा के लिए सत्तारूढ़ राष्ट्रीय परिषद - मार्च 2012 के बाद से लोकतंत्र की रक्षा के लिए बल  (साथ ही पार्टी के संसदीय समूह को पहले से आगे बढ़ाते हुए ) और पहले बुबांजा प्रांत के राज्यपाल के रूप में कार्य किया ।
उज्जयिनियिले राप्पकलुकळ
उज्जयिनियिले राप्पकलुकळ  मलयालम भाषा के विख्यात साहित्यकार विष्‍णु नारायणन नम्‍बूति‍री द्वारा रचित एक कविता–संग्रह है जिसके लिये उन्हें सन् 1994 में मलयालम भाषा के लिए साहित्य अकादमी पुरस्कार से सम्मानित किया गया।
खोयान मीरो संस्था
खोयान मीरो संस्था आधुनिक कला का एक अजायबघर है जो स्पेनी चित्रकार खोयान मीरो को समर्पित है। यह बार्सिलोना, कातालोनिया में मोंतखुइक पहाड़ी के ऊपर सथित है। इसमें 1,04,000 से अधिक क्लाक्रीतियाँ मौजूद है जैसे कि चित्र, मूर्तियाँ आदि।
इतिहास
1968 में खोयान मीरो ने इस संस्था के बारे में विचार करना शुरू किया। 1975 में मीरो ने अपने दोस्त खोयान प्रात्स के साथ मिलकर इसकी स्थापना की। मीरो एक ऐसी संस्था बनाना चाहता था जिसमें नयें कलाकार समकालि कला के साथ नयें प्रयोग कर सकें। खोसेप यूईस सेरत ने इसकी इमारत का डिज़ाइन तयार किया तांकि यह कलाकृतियाँ आम लोगों के लिए प्रदर्शित की जा सकें।
चेम्मीन
chemmeen (उपन्यास) 1956 में तकष़ि शिवशंकर पिल्लै/ पिल्लई द्वारा लिखा गया एक मलयाली उपन्यास है, जो आजकल सन् 2023 ईस्वी तक विश्व तथा भारत की लगभग 19 से अधिक भाषाओं में अनुवादित होकर पाठकों का अपरंपार प्रशंसा प्राप्त कर रही है। चेम्मीन उपन्यास "एक हिंदू मछुआरे की बेटी करुथम्मा या करुत्तम्मा और एक मुस्लिम मछली थोक व्यापारी के बेटे परिकुट्टी के बीच सात्विक प्रेम संबंधों की कहानी कहता है जिसपर उसके लालची पिता का ग्रहण लग जाने की कथा के साथ ही एक समाज में गरीब को और गरीब और अमीर को और अमीर कैसे नियमों और परंपराओं के माध्यम से बनाया जाता है। पिता चेंबनकुंजु ने कैसे अपने समृद्धि के लिए अपने समाज के अकर्मण्य नियमों को चुनौती देता है और साथ ही अपने समृद्ध होने के स्वार्थ के लिए अपनी बड़ी पुत्री कुरुतम्मा के सात्विक प्रेम की बलि चढ़ा देता है। उसका चित्रण बड़े कलात्मक रुप में इस उपन्यास में किया गया है।
उपन्यास का विषय दक्षिणी भारत के तटीय राज्य केरल के मछुआरे समुदायों के बीच प्रचलित एक मिथक है।
यह मिथक शुद्धता के बारे में है।
मिथक के अनुसार " यदि विवाहित मछुआरन महिला अपने पति के समुद्र में रहने के दौरान व्यभिचारी होती है तो, समुद्र की देवी कदलम्मा (सागर माता) उसके पति को खा जाएगा। (खाने का संदर्भ है समुद्र में डुब कर मर जाने का )" इसी मिथक को कायम रखने के लिए तकष़ि ने यह उपन्यास लिखा था। इसे कई भाषाओं में अनुवादित किया गया तथा इसपर एक फिल्म बनी थी थाइसी नाम की फिल्म, जिसे समीक्षकों की प्रशंसा और तथा दर्शकों के स्नेह के रुप में व्यवसायिक सफलता मिली।
इस उपन्यास को साथ ही भारत तथा विदेशों में कला और भाषा संबंधी विषयों के स्नातक और स्नातकोत्तर के पाठ्यक्रम में सम्मिलित किया गया है। इस उपन्यास को पाठ्यक्रम में सम्मिलित करने वाले विश्वविद्यालयों में इंदिरा गांधी राष्ट्रीय मुक्त विश्वविद्यालय का नाम अग्रणीय है। जो संपूर्ण भारत के साथ विश्व भर के कई देशों में अपनी उत्कृष्ट शिक्षण सेवाएं प्रदान करती हैं। जिसका मुख्यालय नई दिल्ली के मैदानगढ़ी में स्थित है।
शिशुमार तारामंडल
शिशुमार या ड्रेको तारामंडल खगोलीय गोले के उत्तरी भाग में दिखने वाला एक तारामंडल है, जिसके तारे पृथ्वी के उत्तरी गोलार्ध (हॅमिस्फ़्येअर) में रहने वाले बहुत से स्थानों पर परिध्रुवीय हैं (यानि हर रात को पूरी रात के लिए नज़र आते हैं)। यह अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है और दूसरी शताब्दी ईसवी में टॉलमी ने जिन ४८ तारामंडलों की सूची बनाई थी उनमें भी शामिल था।
नाम की उत्पत्ति और अन्य भाषाओं में
शिशुमार भारतीय उपमहाद्वीप की प्राचीन सभ्यता में एक मगरमच्छ जैसे जलवासी जानवर का नाम था और इस तारामंडल को प्राचीन खगोलशास्त्री ऐसी ही आकृति में देखा करते थे। पश्चिम में इसे एक अझ़दहे (ड्रैगन) के रूप में देखा जाता था और इसका अंग्रेज़ी नाम "ड्रेको" (Draco) भी यूनानी भाषा के "द्राकोन" (Δράκων) से लिया गया है।
तारे और अन्य वस्तुएँ
शिशुमार तारामंडल में १४ मुख्य तारे हैं, हालांकि वैसे इसमें ७६ तारों को बायर नाम दिए जा चुके हैं। इनमें से ९ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
लाम्डा वलोरम तारा
लाम्डा वलोरम, जिसका बायर नाम भी यही (λ Velorum या λ Vel) है, पाल तारामंडल का एक तारा है। यह पृथ्वी से दिखने वाले तारों में से ६३वाँ सब से रोशन तारा है। पृथ्वी से देखी गई इसकी चमक (सापेक्ष कान्तिमान) +२.२३ मैग्नीट्यूड है और यह पृथ्वी से लगभग ५७० प्रकाश वर्ष की दूरी पर है। यह एक K श्रेणी का चमकीला दानव या महादानव तारा है। लाम्डा वलोरम एक परिवर्ती तारा भी है जिसकी चमक समय के साथ-साथ +२.१४ से +२.३० मैग्नीट्यूड के बीच चढ़ती-उतरती रहती है।
अन्य भाषाओँ में
लाम्डा वलोरम तारे को कभी-कभी सुहैल (Suhail) भी कहते है, लेकिन यही नाम गामा वलोरम तारे के लिए भी प्रयोग होता है जिस से असमंजस बन सकता है। यह अरबी भाषा के "अल-सुहैल अल-वज़न" से लिया गया है, जिसका मतलब "वज़न वाला तेजस्वी (तारा)" है।
विवरण
लाम्डा वलोरम एक K4.5 Ib-II श्रेणी का तारा है। इसका द्रव्यमान हमारे सूरज के द्रव्यमान का ९ गुना और व्यास हमारे सूरज के व्यास का २०० गुना है। इसकी निहित चमक (निरपेक्ष कान्तिमान) सूरज की लगभग १०,००० गुना है। इसका सतही तापमान ४,००० कैल्विन है। इस तारे की आयु केवल २.७ करोड़ साल अनुमानित की गई है (तुलना के लिए हमारे सूरज की उम्र ४.५७ अरब साल है)। महादानव तारे अपना नाभिकीय संलयन (न्यूक्लियर फ्यूज़न) बहुत तेज़ी से चलते हैं जिस से यह कम उम्र के ही मिलते हैं।
ज़ेटा पपिस तारा
ज़ेटा पपिस, जिसका बायर नाम भी यही (ζ Puppis या ζ Pup) है, पपिस तारामंडल का सब से रोशन तारा और पृथ्वी से दिखने वाले तारों में से ६२वाँ सब से रोशन तारा है। पृथ्वी से देखी गई इसकी चमक (सापेक्ष कान्तिमान) +२.२१ मैग्नीट्यूड है और यह पृथ्वी से लगभग १,०९० प्रकाश वर्ष की दूरी पर है। यह एक O श्रेणी का अत्यंत गरम नीला महादानव तारा है।
अन्य भाषाओँ में
ज़ेटा पपिस तारे को कभी-कभी नेऑस (Naos) भी कहते है। यह यूनानी भाषा के "नाउस" (ναύς) शब्द से लिया गया है, जिसका अर्थ "नाव" है। क्योंकि हिंदी, संस्कृत और यूनानी सभी हिंद-यूरोपीय भाषाएँ हैं "नाव" और "नाउस" वास्तव में सजातीय शब्द हैं। अरबी में इस "सुहेल हदार" है, जिसका मतलब "गरजता चमकता वाला" है।
विवरण
ज़ेटा पपिस एक O5 Iaf श्रेणी का नीला महादानव तारा है। इसका द्रव्यमान हमारे सूरज के द्रव्यमान का ६० गुना और व्यास हमारे सूरज के व्यास का १७ गुना है। इसकी निहित चमक (निरपेक्ष कान्तिमान) सूरज की लगभग ३,६०,००० गुना है, यानि सूरज से तीन लाख गुना से भी ज़्यादा। यह आकाशगंगा (हमारी गैलेक्सी) के सब से रोशन तारों में गिना जाता है। इसका सतही तापमान ३४,३२६ कैल्विन है, जो बहुत ही गरम है और जिस वजह से यह गहरे नीले रंग से चमकता है। इस तारे की आयु केवल ४० लाख साल है। तुलना के लिए हमारे सूरज की उम्र ४.५७ अरब साल है।
ज़ेटा पपिस की चमक इतनी भयंकर है की अगर सूरज की जगह यह होता तो पृथ्वी पिघलकर उबलने लगती और घरों-दीवारों से भी इसकी प्रतिबिंबित चमक किसी काले चश्मे पहने मनुष्य को क्षणों में अँधा कर देती। अगर यह पृथ्वी से इतना दूर होता जितना व्याध तारा है तो आकाश में इसकी चमक एक-चौथाई चाँद के बराबर होती और उस से वस्तुओं की ज़मीन पर परछाइयाँ पड़ती।
गोडफाइड नियाम्बरे
गोडफाइड नियाम्बरे (जन्म 1969) एक बुरुंडियन सैन्य अधिकारी है, जिसने 13 मई 2015 को राष्ट्रपति पियरे नर्कुनज़िज़ा के खिलाफ तख्तापलट की कोशिश का नेतृत्व किया था। तख्तापलट की कोशिश के समय, नियोम्बारे एक मेजर जनरल थे । उन्होंने पहले स्टाफ के प्रमुख के रूप में और केन्या में बुरुंडी के राजदूत के रूप में कार्य किया ,  और वह दिसंबर 2014 से नेशनल इंटेलिजेंस सर्विस ( सर्विस नेशनल डी रेंसिग्नेशन , एसएनआर) के प्रमुख थे, जब उन्होंने फरवरी से फरवरी तक नोलफीमनामा की जगह ली थी। 2015 में, जब वह Nkurunziza द्वारा बर्खास्त कर दिया गया था और मेजर-जनरल Mo Pse पाश्चर बुकुमी द्वारा प्रतिस्थापित किया गया था।
सैन्य कैरियर
गृहयुद्ध के बाद, राष्ट्रपति नूरुनज़िज़ा के तहत न्योम्बारे एक शीर्ष सेना अधिकारी थे, जिन्होंने उन्हें सेना प्रमुख के रूप में नामित किया था। 16 अप्रैल 2009 को सीनेट के एक वोट से उस पोस्ट में न्योम्बारे की पुष्टि की गई थी । वह सेना का प्रमुख होने वाला पहला हुतु था।
के दौरान सोमालिया में अफ्रीकी संघ मिशन, Niyombare सैन्य प्रयासों का निरीक्षण किया, 4,400 बुरुंडी सैनिकों के साथ मार्च 2011 में तैनात किए गए  Niyombare पर 14 ने कहा कि मार्च 2011 के सैनिकों के एक हफ्ता पहले तैनात किया गया था।
2014 के अंत में, नियोबारे को राष्ट्रीय खुफिया सेवा (एसएनआर) के प्रमुख के रूप में नियुक्त किया गया था । उन्होंने केवल तीन महीनों के लिए उस पद पर कार्य किया, जैसा कि फरवरी 2015 में Nkurunziza द्वारा बर्खास्त कर दिया गया था। उनकी बर्खास्तगी एक 10-पृष्ठ ज्ञापन के लीक होने के बाद हुई, जिसमें उन्होंने लिखा था कि Nkurunziza की विवादास्पद योजनाओं को तीसरे कार्यकाल के लिए चलाने के लिए।
मई 2015 तख्तापलट का प्रयास
मुख्य लेख: 2015 बुरुंडियन तख्तापलट का प्रयास
एक तीसरे कार्यकाल के लिए, जो कि असंवैधानिक के रूप में देखा गया था, न्यूर्मुनिजा की बोली के खिलाफ विरोध प्रदर्शनों के बीच, 13 मई 2015 को एक निजी रेडियो स्टेशन से न्योम्बारे ने घोषणा की कि वह राष्ट्रपति को जमा कर रहे थे, जो उस समय पड़ोसी तंजानिया में बातचीत कर रहे थे । अन्य शीर्ष अधिकारियों के साथ बोलते हुए, उन्होंने अपनी विवादास्पद राष्ट्रपति पद की उम्मीदवारी का पीछा करके स्थिति को पैदा करने के लिए Nkurunziza को दोषी ठहराया। सड़कों पर, लोगों ने नर्कुनज़िज़ा का विरोध किया और इस घोषणा का जश्न मनाया, और सरकार के इनकार के बावजूद, शुरुआती रिपोर्टों ने सुझाव दिया कि नियाम्बारे का तख्तापलट सफल रहा। नर्कुनज़िज़ा ने तुरंत घर लौटने की कोशिश की, लेकिन बुजुम्बुरा हवाई अड्डे के विद्रोही नियंत्रण के कारण ऐसा करने में स्पष्ट रूप से असमर्थ थे।
नरकुंजिजा के वफादारों ने विरोध किया और घोषणा की कि तख्तापलट हार गया है। 14 मई को, विद्रोही सैनिकों ने राज्य रेडियो और टेलीविज़न प्रसारणकर्ता पर हमला किया, लेकिन उन्हें वफादारी बलों ने खदेड़ दिया। इस विफलता के मद्देनजर, तख्तापलट हुआ। 15 मई की शुरुआत में, नियोमबारे ने कहा कि उन्होंने और अन्य तख्तापलट के नेताओं ने सरकारी बलों के सामने आत्मसमर्पण करने का फैसला किया है। नियोमबारे ने कहा कि उन्हें उम्मीद है कि वफादार उन्हें नहीं मारेंगे।  सरकार ने घोषणा की कि उसे पकड़ लिया गया है लेकिन उस दिन बाद में उस बयान को वापस ले लिया गया।
भारत की बोलियाँ
भारत में ‘भारतीय जनगणना 1961’ (संकेत चिह्न = जन0) के अनुसार 1652 मातृभाषाएँ (बोलियाँ) चार भाषा परिवारों में वर्गीकृत की गई हैं। नीचे बोलियों के विवरण में आधार डॉ॰ ग्रियर्सन का ‘भारत भाषा सर्वेक्षण’ (संकेत चिह्न = ग्रि0) है, किंतु नवीनतम शोध अध्ययन सर्वोपरि माने गए हैं। तुलना के लिये जन0 का उल्लेख किया गया है। बोलियों के मिलनस्थलों पर मतभेद असंभव नहीं है। कोष्ठकों में बोलियों के स्थान वर्णित है।
भारोपीय भाषा परिवार
संसार के भाषापरिवारों में कई दृष्टियों से महत्वपूर्ण भारोपीय भाषापरिवार की दरद शाखा के दरद वर्ग की शिना भाषा की बोली गिलगिती (गिलगित) और कश्मीरी भाषा की किश्टवारी (किश्टवार क्षेत्र), पोंगुली (जम्मू), भुजवाली (दोड़ा जिला), सिराजी (जम्मू कश्मीर) विशेषत: उल्लेख्य हैं।
यद्यपि मूल लहँगा तथा सिंधी क्षेत्र पाकिस्तान में चला गया है, फिर भी विस्थापितों के रूप में लहँदा की 14 बोलियों में मुल्तानी तथा पुच्छी (जम्मू) एवं सिंधी की सात बोलियों में कच्छी (कच्छ) प्रमुखत: पाई गई।
जन0 में मराठी की 65 बोलियाँ हैं। दक्षिण महाराष्ट्र, कर्नाटक, केरल, में (उत्तर) बोली जानेवाली कोंकणी वस्तुत: स्वतंत्र भाषा है, मराठी की बोली, जैसा गियर्सन ने कहा था, नहीं है। कोंकणी की 16 बोलियों में चेट्टि भाषा कोंकणी (केरल) गोअनीज (गोआ) एवं कुदबी प्रमुख है। मराठी के अंतर्गत हलबी (बस्तर), कमारी (रायपुर), कटिया (छिंदवाड़ा, बेतुल) कटकारी (कोलाबा) कोष्ठी मराठी (कोष्ठी जाति द्वारा आंध्र, म0 प्र0 प्रमुखत: नागपुर एवं भंडारा में प्रयुक्त), क्षत्रिय मराठी (केवल मैसूर राज्य), छिंदवाड़ा शिओनी ठाकरी (कोलाबा) बोलियाँ जन0 में उल्लिखित हैं। शेष करहंडी, मिरगानी, भंडारी प्रभृति उल्लेख्य हैं।
उड़ीसा की 24 बोलियों में भमी (प्रमुखत: बस्तर), भुइया (सुंदरगढ़, धेनकनाल, केओंझर), रेल्ली (आंध्र) पइड़ी (आंध्र) प्रमुख हैं। कटक की कटकी, आंध्र सीमा पर गंजामी, संभलपुर में संभलपुरी भी उल्लेख हैं।
हिंदी क्षेत्र में बिहारी वर्ग में 35 मातृ बोलिया हैं जिनमें
मैथिली की उपबोली सिराजपुरी पूर्णिया में बोली जाती है। पूर्वी हिंदी की अवधी एवं छत्तीसगढ़ी प्रमुख बोलियाँ हैं। अवधी लखीमपुर, सीतापुर, लखनऊ, उन्नाव, फतेहपुर बहराइच, बाराबंकी, रायबरेली, गोंडा, फैजाबाद, सुलतानपुर, प्रतापगढ़ जौनपुर, मिर्जापुर जिलों की बोली है। इसमें बाँदा भी गिना जा सकता है। बधेली रीवा सतना शहडोल के अतिरिक्त ग्रि0 के अनुसार दमोह, जबलपुर, मांडला, बालाघाट तक फैली है अवधी की मरारी पोआली तथा परदेशी महाराष्ट्र भी बोलियाँ हैं। छत्तीसगढ़ी छत्तीसगढ़, रायपुर, रायगढ़ दुर्ग बिलासपुर, सरगुजा, बस्तर में (डॉ॰ उदयनारायण के अनुसार) काकेर, कबर्धा चाँदा उत्तर पूर्व में भी बोली जाती है। सरगुजिया सरगुजा में ग्रियर्सन के अनुसार कोरिया उदयपुर में भी, ग्वारो उपबोली असम में, तथा लरिया उड़िसा में बोली जाती है।
पश्चिमी हिंदी
पूरे राजस्थान में राजस्थानी बोली 71 मातृ बोलियों सहित फैली है। जन0 के अनुसार इनमें बागरी राजस्थानी (गंगानगर, सीकर,) बंजारी (महाराष्ट्र मैसूर), धुघारी (जयपुर, सीकर, सवाई माधोपुर, टोंक), लमनी (लंबडी) (आंध्र), गोजरी (जम्मू कश्मीर), हाड़ौती (बूँदी, कोटा, झालावार) खैसरी (बूंदी भीलवारा), मालवा (मालवा में - मंदसौर, उज्जैन, इंदौर, देवास, शाजपुर, रतलाम, चित्तोड़गढ़), माराड़ी (मारवाड़ में गंगानगर, बीकानेर, चूरू, झुंझुनू, सीकर, अजमेर, जैसलमेर, जोधपुर, नागौर, पाली, बाड़मेर, जालोर, सिरोही), मेवाड़ी (मेवाड़ भीलवड़ा, उदयपुर, चितौरगढ़) शेखावटी (झुंझुनू), प्रमुख बोलियाँ हैं। निमाड़ी धार तथा निमाड़ की बोली हैं। ग्रि0 में भीली तथा खानदेशी मिश्रित बोलियाँ भाषा के रूप में पृथक वर्णित हैं। जन0 के अनुसार भीलो की 36 उपबोलियों में बारेल (छोटा उदयपुर स्टेट) (भिलाली भीलो, भीलोड़ो) (बरार, खानदेश, म0 प्र0 एवं महाराष्ट्र का कुछ भाग), गमती गवित (गुजरात), कोकना (कुन्ना) (बड़ौदा, सूरत, नासिक), बागड़ी (मेवाड़ के आसपास), पावरी (ग्रि0 खानदेश) प्रमुख है खान देश की अहीरनी खानदेश में प्रयुक्त है।
86 बोलियों के समूह वाले पहाड़ी वर्ग की पश्चिमी पहाड़ी के अंतर्गत भद्रवाही (जम्मू कश्मीर) सिरमौरी, भरमौर, मंडेआली, चमेआलो, चुरही (पाँचों हिमांचल प्रदेश) जौनसारी (जानसार बाबर), कुलुई (कुल्लु) उपबोलियाँ हैं। पूर्वी पहाड़ी मे नैपाली तथा मध्य पहाड़ी में कुमाउनी (अल्मोड़ा, नैनीताल), गढ़वाली (गढ़वाल, मसूरी) प्रमुख है। वस्तुत: इनमें प्राकृतिक दूरी है। जन0 में गुजराती का 27 बोलियों में धिसादी (आंध्र महाराष्ट्र में लाहारों द्वारा प्रयुक्त) कोल्ची (सूरतक में कोल्वा जाति द्वारा प्रयुक्त), पारसी (महाराष्ट्र सौराष्ट्र (मद्रास), सौराष्ट्री (गुजरात) प्रमुख वर्णित हैं। इसके अतिरिक्त गामड़िया, चरोतरी, काठियावाड़ी भी उल्लेख है।
पंजाबी की 29 बोलियों में जन0 के अनुसार बिलासपुरी (कल्हरी) (विलासपुर, मंगल, होशीयारपुर), डोगरी (जम्मू एवं पंजाब के कुछ भाग), कांगरी (कांगड़ा) राठी जालंधरी, फिरोजपुरी, पट्टियानी (बीकानेर, फिरोजपुर) माँझी (अमृतसर के आसपास) प्रमुख बोलियाँ हैं।
द्रविड़ भाषा परिवार
भारत में संख्या की दृष्टि से दूसरे भाषापरिवार द्रविड़ में जन0 में 161 मातृभाषाएँ गिनाई गई है जिनमें 104 को संविधानगत तमिल, तेलुगु, कन्नड़ मलयालम चार भाषाओं के संदर्भ में विवेचित किया जा सकता है। तमिल की 22 बोलियों में येरुकुल आंध्र में, कैकादी महाराष्ट्र में (ग्रि0 के अनुसार दक्षिण में) कोरवा पहले मद्रास में, पट्टापु भाषा आंध्र में प्रमुख बोलियों के रूप में बोली जाती है। ग्रि0 के अनुसार सालेवारी (चाँदा), बेराडी (बेलग्राम) भी प्रधान बोलियाँ हैं। कन्नड़ की 32 मातृ बोलियों में प्रमुखतम बडगा (नीलगिरि, मैसूर) है। होलिया प्रमुखत- महाराष्ट्र में, गतार कन्नड़ म0 प्र0 में, मोंटाडेंत्यी मद्रास में पाई गई हैं। कोरचा बोली कोरवा की पर्याय नहीं है, जैसा ग्रि0 में वर्णित है, अपित यह मैसूर में बोली जानेवाली, कन्नड़ की प्रमुख बोली है। मलयालम की 14 बोलियों में येरव जाति की येरव बोली मैसूर में, पनिया मद्रास तथा केरल में बोली जाती है। नागरी मलयालम त्रिचूर जिले के संस्कृतज्ञ ब्राह्मणों की मलयालम है। शेष बोलियाँ गौण हैं। तुलू कोर्गी (कोडगू) (कुर्ग), टोडा, कोटा, (मद्रास) चार भाषाओं की भी कई बोलियाँ हैं। कोर्गा तुलू की प्रधान बोली है। ये मद्रास, मैसूर, महाराष्ट्र में बिखरी हैं।
इसके अतिरिक्त उत्तर द्रविड़ समूह की कुरुख (ओराँव) भाषा में वाँगरी नागेसियाँ (अंतिम दोनो बंगाल में) तथा माल्टी भाषा की सौरिया (म0 प्र0) प्रमुख है। नई शोधों के आधार पर कहा जा सकता है कि गोडी, कुई (उड़िसा में कोरापत), खोंड़ (कोंध) (उड़िसा), कोया (आंध्र), पार्जी (म0 प्र0), कोलामी (आंध्र0) कोंडा भाषाएँ सिद्ध हुई है। ग्रि0 में ये बोलियों के रूप में वर्णित हैं। गोंडी की डोटली, भरिया (म0 प्र0 बिहार, उड़िसा की सीमाएँ) कुई की पेंगु (उड़िसा), कोलामी की माने (आध्र में अदीलाबाद) एवं नइकी (ददरा हवेली) बोलियाँ उल्लेख हैं।
तिब्बत-चीनी भाषा परिवार
तिब्बत-चीनी परिवार की भाषाएँ लद्दाख से लेकर असम से पूर्व तक उत्तुंग हिमानी शिखरों, बीहड़ जंगलो, घाटियों में दूर तक फैली हुई है। जन0 में 226 मातृभाषाएँ (बोलियाँ) गिनाई गई हैं। (1) तिब्बत भोटिया वर्ग में 33 मातृ बोलियाँ हैं जिनमें भोटिया, बाल्ती, भूटानी, लाहुली, स्पीती, कागेती प्रमुख हैं। कई एक का नामकरण स्थानविशेष के आधार पर हुआ है। (2) हिमालय वर्ग की 24 मातृ बोलियों में मलानी प्रमुख बोलीयुत कंसी, कनौरी (5 बोलियाँ) राई टामंग, लोचा प्रमुख भाषा (बोलियाँ) हिमाचल प्रदेश में बोली जाती है। असम शाखा के नेफा वर्ग में 24 मातृभाषाएँ (बोलियाँ) हैं जिनमें आका, हासो, दफ्का (दो बोलियाँ) अबोर (मियोंग प्रमुख बोली सहित कुल 14), मीरी, (प्रमुख बोली मीशियांग) तथा मिश्मी प्रमुख मातृभाषाएँ (बोलियाँ) हैं। असम-बर्मी शाखा के (1) बोदो वर्ग में 40 मातृभाषाएँ (बोलियाँ) हैं, जिनमें बोड़ो सहित चार बोलियाँ कचारी, दिमासा, गारो (अचिक दालू, प्रमुख), त्रिपुरी (जयंतिया प्रमुख बोली) मिकीर, राब्भा (रँगदनियाँ प्रमुख बोली), उल्लेखनीय हैं और जो असम में बिखरी हुई हैं। (2) नाना वर्ग की कुल 47 मातृभाषाओं (बोलियाँ) में कीन्याक (तीन बोलियाँ), आओ (मोक्सेन प्रमुख), अंगामी (चकू प्रमुख), सेमा, टाँगखुल आदि नागालैंड तथा नेफा में बोली जाती हैं। (3) कूकी-चिनवर्ग की 61 मातृभाषाओं (बोलियों) में प्रमुख भाषा मनीपुरी (मेथेई) की विशुनपरिया बोली त्रिपुरा तथा कछार में बोली जाती है। इसके अतिरिक्त वैसें, खोंगजई, हालम कूकी अनिश्चित भाषाएँ (बोलियाँ) असम तथा नागा पहाड़ियों में है। (4) बर्मा वर्ग की अर्कनीज भाषा क मोध प्रमुख बोली त्रिपुरा में बोली जाती है।
आस्ट्रिक भाषा परिवार
आस्ट्रिक भाषा परिवार की मॉन ख्मेर शाखा में सात तथा मुंडा शाखा में 58, कुल मिलाकर 65 मातृभाषाएँ जन0 में वर्णित हैं। खासी भाषा की जयंतिया तथा प्नार बोलियाँ खासी तथा जयंतिया पहाड़ियों में बोली जाती है। खेरवारी भाषा के अंतर्गत संथाली (बंगाल, बिहार उड़िसा की सीमाएँ), मुंडारी, हो, कुरुख, कोर्कू (कूर्कू) (सतपुड़ा पहाड़, महादेव पहाड़ियाँ), भूमिज (सिंहभूमि, मानभूमि), गदबा (मद्रास की उत्तरी पूर्वी पहाड़ियाँ) बोलियाँ गिनाई गई हैं। वस्तुत: इन्हें भाषाएँ कहना, जैसा जन0 में है, अधिक उपयुक्त होगा, क्योंकि बोधगम्यता के सिद्धांत के आधार पर उनमें अत्यधिक दूरी आ गई है। मुंडा शाखा की शेष बोलियाँ हैं - मकारी (महाराष्ट्र म0 प्र0), कोडा (कोरा) संबंधित मिरधा (पं0 बंगाल), बइरी, लोढ़ाजो खरिया से संबंधित हैं, (प0 बंगाल), निकोबारी (अंडमान निकोबार), तथा कोल भाषाएँ।
परिध्रुवी तारा
पृथ्वी पर किसी अक्षांश रेखा के लिए परिध्रुवी तारा ऐसे तारे को बोलते हैं जो उस रेखा पर स्थित देखने वाले के लिए कभी भी क्षितिज से नीचे अस्त न हो। यह केवल ऐसे तारों के साथ होता है को खगोलीय गोले के किसी ध्रुव के पास होते हैं। अगर किसी स्थान के लिए कोई तारा परिध्रुवी हो तो वह उस स्थान से हर रात को पूरे रात्रिकाल के लिए नज़र आता है। वास्तव में अगर किसी तरह सुबह के समय सूरज की रोशनी को रोका जा सके तो वह तारा सुबह भी नज़र आए (यानि चौबीसों घंटे दृष्टिगत हो)।
अन्य भाषाओँ में
"परिध्रुवी तारे" को अंग्रेज़ी में "सरकमपोलर स्टार" (circumpolar star) कहा जाता है। फ़ारसी में इसे "सितारा-ए-पीरा-क़ुत्बी" और यूनानी में इसे "एइफ़ानेईस आस्तेरी" (Αειφανείς αστέρι) कहा जाता है।
वर्णन
जब पृथ्वी अपने अक्ष पर घूर्णन (रोटेशन) करती है तो आकाश में तारे भी गोल पथों पर चक्कर काटते प्रतीत होते हैं। यह समझना महत्वपूर्ण है कि तारे एक ही रात में हिलते इसलिए प्रतीत होते हैं क्योंकि हम एक घूमती हुई पृथ्वी पर खड़े हैं। तारों की स्वयं की गति वास्तव में इस से बहुत कम होती है। कोई तारा खगोलीय गोले के ध्रुव के जितना पास हो वह उतने ही छोटे अकार के गोले में चक्कर काटता लगता है। कुछ ऐसे गोले पूरे क्षितिज से ऊपर होते हैं और कुछ बड़े होने के कारण कुछ भाग में क्षितिज से ऊपर और कुछ भाग में नीचे (यानि दृष्टि से भी बाहर) होते हैं। मिसाल के लिए ध्रुव तारा खगोलीय ध्रुव के बहुत पास है। उसका मार्गचक्र बहुत छोटा है और वह पृथ्वी के उत्तरी गोलार्ध (हॅमिस्फ़्येअर) से हमेशा ही दृष्टिगत होता है। इसी तरह सप्तर्षि तारामंडल, ध्रुवमत्स्य तारामंडल, वृषपर्वा तारामंडल और शर्मिष्ठा तारामंडल के तारे दिल्ली और पृथ्वी के कर्क रेखा (ट्रॉपिक ऑफ़ कैंसर) से उत्तर के सभी स्थानों में परिध्रुवी तारे होते हैं और वर्ष की प्रत्येक रात को पूरी-पूरी रात के लिए नज़र आते हैं।